ai4bharat/Pralekha huggingface dataset:
প্রধানমন্ত্রীরদপ্তর
রাজ্যসভায় নতুন মনোনীত সদস্যদের প্রধানমন্ত্রীর অভিনন্দন
নয়াদিল্লি, ৬ জুলাই, ২০২২
প্রধানমন্ত্রী শ্রী নরেন্দ্র মোদী সমাজের বিভিন্ন ক্ষেত্রের বিশিষ্টজনেদের রাজ্যসভায় নতুন মনোনীত সদস্য হিসেবে যোগদানের জন্য তাঁদের অভিনন্দন জানিয়েছেন। ক্রীড়াবিদ পি.টি উষা, বিশিষ্ট সঙ্গীত ব্যক্তিত্ব ইলিয়া রাজা, জৈন ধর্মগুরু ও জনহিতৈষী শ্রী বীরেন্দ্র হেগড়ে এবং চলচ্চিত্র পরিচালক ও চিত্রনাট্যকার শ্রী ভি বিজয়েন্দ্র প্রসাদ গারু রাজ্যসভায় মনোনয়ন পেয়েছেন।
কয়েকটি ট্যুইট বার্তায় প্রধানমন্ত্রী বলেছেন, “প্রত্যেক ভারতবাসীর কাছে পি.টি উষা অনুপ্রেরণার উৎস। ক্রীড়াক্ষেত্রে তাঁর সাফল্য যেমন তাঁর পরিচিতি বাড়িয়েছে, একইসঙ্গে গত কয়েক বছর ধরে প্রতিভাবান ক্রীড়াবিদদের পরামর্শ দিয়ে সাহায্য করতে তাঁর উদ্যোগ সমানভাবে প্রশংসনীয়। রাজ্যসভায় মনোনীত হওয়ার জন্য তাঁকে অভিনন্দন। @PTUshaOfficial”
“@ilaiyaraaja –র সৃজনশীল প্রতিভা প্রজন্মের পর প্রজন্ম ধরে মানুষকে মুগ্ধ করেছে। তাঁর কাজের মধ্য দিয়ে বিভিন্ন আবেগ প্রতিফলিত হয়। সাধারণ একটি পরিবার থেকে উঠে এসে সাফল্যের শিখরে পৌঁছানো এই মানুষটির জীবন সকলকে অনুপ্রাণিত করে। রাজ্যসভায় তিনি মনোনীত হওয়ায় আমি আনন্দিত।”
“সমাজসেবা মূলক কাজে শ্রী বীরেন্দ্র হেগড়ে সর্বদাই সামনের সারিতে। ধর্মস্থল মন্দিরে প্রার্থনা করার সৌভাগ্য আমার হয়েছিল এবং স্বাস্থ্য, শিক্ষা ও সংস্কৃতির মতো ক্ষেত্রে তাঁর গুরুত্বপূর্ণ উদ্যোগ আমি দেখেছি। সংসদীয় রীতি-নীতিকে নিশ্চিতভাবে তিনি সমৃদ্ধ করবেন।”
“দীর্ঘদিন ধরে সৃজনশীল জগতের সঙ্গে যুক্ত শ্রী ভি বিজয়েন্দ্র প্রসাদ গারু। ভারতের গৌরবজ্জ্বল সংস্কৃতি তাঁর কাজের মধ্য দিয়ে প্রতিফলিত যা আন্তর্জাতিক স্তরে স্বীকৃতি পেয়েছে। রাজ্যসভায় মনোনীত হওয়ার জন্য তাঁকে অভিনন্দন।”
PG/CB/NS
(
মানবসম্পদবিকাশমন্ত্রক
কলকাতা আইআইএসইআর-এর অন্যতম সহযোগী অধ্যাপক ২০২১-এর ইয়ং ইনভেস্টিগেটর পুরস্কার পেলেন
কলকাতা, ১০ জানুয়ারি, ২০২২
কলকাতার ইন্ডিয়ান ইনস্টিটিউট অফ সায়েন্স এডুকেশন অ্যান্ড রিসার্চ -এর কেমিক্যাল সায়েন্সেস বিভাগের সহযোগী অধ্যাপক ডঃ বিপ্লব মাজি ২০২১-এর ইয়ং ইনভেস্টিগেটর পুরস্কারের জন্য নির্বাচিত হয়েছেন । এই পুরস্কার দেয় সুইৎজারল্যান্ডের ব্রাসেল থেকে প্রকাশিত এমডিপিআই-এর জার্নাল অফ কেমিস্ট্রির শীর্ষ স্থানীয় পত্রিকা মলিকিউলস।
ডঃ মাজিকে মনোনীত করেছেন জার্মানির লুডভিগ – ম্যাক্সিমিলিয়ন্স-ইউনিভার্সিটাট মুনসেনের অধ্যাপক হার্ভার্ড মেইর এবং জাপানের চুবু ইউনিভার্সিটির অধ্যাপক হিসাশি ইয়ামামোতো ।
উল্লেখ্য, ডঃ মাজি ২০১৬-র জুলাই-এ কলকাতার আইআইএসইআর-এ যোগ দেন সহকারি অধ্যাপক হিসেবে । সম্প্রতি একই বিভাগে সহযোগী অধ্যাপক পদে উন্নীত হয়েছেন । ডঃ মাজির গবেষণার বিষয় দূষণহীন এবং আরও দীর্ঘস্থায়ী রাসায়নিক সংশ্লেষণ  নিয়ে । ডঃ মাজির গবেষণার বিষয় প্রকাশিত হয়েছে বিশ্বের বহু নামি পত্রপত্রিকায় । বিশ্বের নানা অংশে তাঁর গবেষণামূলক প্রবন্ধগুলি নিয়ে আলোচনা হয় এবং গবেষকরা তাঁর কাজ অনুসরণ করেন ।
ডঃ মাজি রসায়নে এমএসসি করেছেন কানপুর আইআইটি থেকে ২০০৯-এ এবং জৈব রসায়নে পিএইচডি করেছেন ২০১২-য় লুডভিগ ম্যাক্সিমিলিয়ান্স ইউনির্ভাসিটাট মুনসেনের রসায়ন বিভাগ থেকে ।
পুরস্কার হিসেবে ডঃ মাজি পাবেন সাম্মানিক ২০০০ সুইস ফ্রাঁ, ২০২২-এর জুলাইয়ের আগে মলিকিউলসে বিনামূল্যে প্রবন্ধ ছাপাবার প্রস্তাব এবং একটি খোদিত ফলক ।
SSS/AP/RAB
(Visitor Counter : 34
ক্রেতা, খাদ্যএবংগণবন্টনমন্ত্রক
আগামী ৩১ মার্চ ২০২৩ পর্যন্ত গমের সংরক্ষণ মূল্য হ্রাসের সিদ্ধান্ত
বাজারে গম ও গমজাত খাদ্যের মূল্য বৃদ্ধির প্রবণতা রোধেই সরকারের এই উদ্যোগ
নয়াদিল্লি, ১৭ ফেব্রুয়ারি, ২০২৩
খাদ্য অর্থনীতিতে মুদ্রাস্ফীতির প্রবণতা রোধে কেন্দ্রীয় খাদ্য ও গণবন্টন দপ্তর আগামী ৩১ মার্চ, ২০২৩ পর্যন্ত খাদ্য সংরক্ষণ মূল্য আরও হ্রাস করার সিদ্ধান্ত নিয়েছে। দেশের খোলা বাজারে বিক্রির জন্য সারা ভারতে গমের সংরক্ষণ মূল্য স্থির হয়েছে ক্যুইন্টাল প্রতি ২ হাজার ১৫০ টাকা। অন্যদিকে, ২০২৩-২৪ এর রবি মরশুমের গম শস্য সহ খাদ্যের সংরক্ষণ মূল্য নির্ধারিত হয়েছে ক্যুইন্টাল প্রতি ২ হাজার ১২৫ টাকা। সরকারি নির্দেশিকায় বলা হয়েছে যে, রাজ্যগুলি ভারতীয় খাদ্য নিগমের কাছ থেকে সংরক্ষিত মূল্যে গম সংগ্রহ করতে পারবে। এজন্য তাদের ই-অকশন এ অংশগ্রহণ করতে হবে না।
সংরক্ষণ মূল্য হ্রাস করার ফলে উপভোক্তারা কম দামে বাজার থেকে গম ও গমজাত খাদ্য সংরক্ষণ করতে পারবেন।
কেন্দ্রীয় মন্ত্রীদের নিয়ে গঠিত এক কমিটির সিদ্ধান্তক্রমে ভারতীয় খাদ্য নিগমের মজুত ভান্ডার থেকে খোলা বাজারে বিক্রির জন্য ৩০ লক্ষ মেট্রিক টন গম ছাড়া হবে। অন্যদিকে, কেন্দ্রীয় খাদ্য ও গণবন্টন দপ্তর স্থির করেছে যে, দেশের কেন্দ্রীয় ভান্ডার, নাফেড এবং এনসিসিএফ – এর চাহিদা মেটাতে ৩ লক্ষ মেট্রিক টন গম বরাদ্দ করা হবে। এর মধ্যে এই তিনটি সংস্থাকে যথাক্রমে ১.৩২ লক্ষ মেট্রিক টন, ১ লক্ষ মেট্রিক এবং ০.৬৮ লক্ষ মেট্রিক টন গম শস্য দেওয়া হবে।
এ মাসের ১০ তারিখে এনসিসিএফ, নাফেড, কেন্দ্রীয় ভান্ডার, রাজ্য সরকারি সমবায় সংস্থা ইত্যাদির অনুকূলে গমের কিলো প্রতি মূল্য কমিয়ে ২১ টাকা ৫০ পয়সা করা হয়েছে। গম থেকে আটা উৎপাদন করে তা ক্রেতা সাধারণের কাছে সর্বোচ্চ খুচরো মূল্য ২৭ টাকা ৫০ পয়সা দরে বিক্রি করা হবে।
PG/SKD/SB
(Visitor Counter : 392
প্রধানমন্ত্রীরদপ্তর
প্রধানমন্ত্রী সংগ্রহালয় নিয়ে কেন্দ্রীয় মন্ত্রী ডঃ মহেন্দ্রনাথ পান্ডের প্রতিবেদন সকলের সঙ্গে ভাগ করে নিলেন প্রধানমন্ত্রী
নয়াদিল্লি, ১৮ মে, ২০২৩
প্রধানমন্ত্রী শ্রী নরেন্দ্র মোদী প্রধানমন্ত্রী সংগ্রহালয় নিয়ে কেন্দ্রীয় মন্ত্রী ডঃ মহেন্দ্রনাথ পান্ডের লেখা একটি প্রতিবেদন সকলের সঙ্গে ভাগ করে নিয়েছেন।
কেন্দ্রীয় ভারী শিল্প মন্ত্রী ডঃ মহেন্দ্রনাথ পান্ডের এক ট্যুইট শেয়ার করে প্রধানমন্ত্রীর কার্যালয় থেকে বলা হয়েছে, “প্রধানমন্ত্রী সংগ্রহালয় সম্পর্কে কেন্দ্রীয় মন্ত্রী ডঃ মহেন্দ্রনাথ পান্ডেজীর লেখা স্বাধীন ভারতের ইতিহাসকে চিরস্মরণীয় রাখার একটি অনন্য প্রয়াস”।
CG/MP/SB
(
ক্রেতা, খাদ্যএবংগণবন্টনমন্ত্রক
পুষ্টিকর চালের কর্মসূচি ঘোষণার বর্ষপূর্তি
নয়াদিল্লি, ১১ আগস্ট, ২০২২
পুষ্টিকর চাল কর্মসূচির দ্বিতীয় পর্যায়ে গণবন্টন ব্যবস্থায় ২৪টি রাজ্যের ১৫১টি জেলা ইতিমধ্যে পুষ্টিকর চাল সংগ্রহ করেছে। ২০২২এর পয়লা এপ্রিল থেকে শুরু হওয়া এই ব্যবস্থায় বিভিন্ন রাজ্য এবং কেন্দ্রশাসিত অঞ্চলের মাধ্যমে প্রায় ৬ লক্ষ ৮৩ হাজার মেট্রিকটন পুষ্টিকর চাল বন্টন করা হয়েছে এবং আইসিডিএস ও পিএম পোষণ প্রকল্পের আওতায় রাজ্য এবং কেন্দ্রশাসিত অঞ্চলগুলি মিলে এ পর্যন্ত ৭ লক্ষ ৩৬ হাজার মেট্রিকটন চাল সংগ্রহ করেছে। প্রকল্পের দ্বিতীয় পর্যায়ে প্রায় ৫২ শতাংশ জেলা খাদ্যশস্য সংগ্রহ করেছে।
প্রধানমন্ত্রী ২০২১এর ১৫ আগস্ট ৭৫তম স্বাধীনতা দিবসে তাঁর ভাষণে ২০২৪ সালের মধ্যে দেশব্যপী সরকারের সমস্ত প্রকল্পে ধাপে ধাপে পুষ্টিকর চাল সরবরাহের কথা ঘোষণা করেছিলেন। তারপর থেকে গত এক বছরে এই উদ্যোগ যথেষ্ট সাফল্য লাভ করেছে।
২০২১এর ১৫ আগস্ট মিশ্রন পরিকাঠামো সংযুক্ত রাইস মিলের সংখ্যা যেখানে ছিল ২ হাজার ৬৯০ এবং তাদের সামগ্রিক মিশ্রন ক্ষমতা ছিল ১৩ লক্ষ ৬৭ হাজার মেট্রিকটন ইতিমধ্যে পুষ্টিকর চাল উৎপাদনে মিশ্রন পরিকাঠামো সংযুক্ত সেই রাইস মিলের সংখ্যা বেড়ে দাঁড়িয়েছে ৯ হাজার। বর্তমানে তাদের মাসিক উৎপাদন ক্ষমতা প্রায় ৬০ লক্ষ মেট্রিকটন। অর্থাৎ গত এক বছরে প্রায় ৪ গুণ উৎপাদন ক্ষমতা বৃদ্ধি পেয়েছে।
উল্লেখযোগ্যভাবে দ্বিতীয় পর্যায়ে সমস্ত রাজ্য এবং কেন্দ্রশাসিত অঞ্চলকে ২০২৩এর মার্চ মাসের মধ্যে প্রথম পর্যায়কে যুক্ত করার পাশাপাশি উচ্চাকাঙ্খী জেলা এবং ২৯১টি হাই বার্ডেন জেলাকে সংযুক্ত করার কথা বলা হয়েছে। গণবন্টন এবং জনকল্যাণ কর্মসূচির মাধ্যমে ১৭৫ লক্ষ মেট্রিকটন পুষ্টিকর চাল বিতরণের লক্ষ্যমাত্রা ধার্য করা হয়েছে।
পুষ্টিকর চাল পরীক্ষার স্বার্থে এনএবিএল স্বীকৃত পরীক্ষাগারের সংখ্যা ২০২১-এ ২০ থেকে বেড়ে বর্তমানে ৩০-এ দাঁড়িয়েছে।
এফসিআই এবং রাজ্য সংস্থাগুলি মিলে ২০২০-২১ থেকে এ পর্যন্ত প্রায় ১৪৫ লক্ষ ৯৩ হাজার মেট্রিকটন পুষ্টিকর চাল সংগ্রহ করেছে।
আইসিএমআর, এনআইএন, এমওএইচএফডাব্লু সহ অন্য অংশীদারদের সঙ্গে নীতি আয়োগ এই পুষ্টিকর চাল কর্মসূচির প্রভাব মূল্যায়নের কাজে যুক্ত রয়েছে।
এফএসএসএআই, বিশেষজ্ঞ এবং উন্নয়নমূলক অংশীদারদেরকে যুক্ত করে আইইসি-র মাধ্যমে এই পুষ্টিকর চালের গুনাগুন সম্পর্কে জনসাধারণকে ওয়াকিবহাল করার উদ্যোগও হাতে নেওয়া হয়েছে।
চালের এই পুষ্টিগুণ সমৃদ্ধিতে যুক্ত হয়েছে এফএসএসএআই নির্ধারিত আয়রন, ফোলিক অ্যাসিড এবং ভিটামিন বি-১২ যা সাধারন চালের সঙ্গে আনুপাতিক হার ১ : ১০০। গন্ধ, স্বাদ এবং গঠনের দিক থেকে পুষ্টিগুণ সমৃদ্ধ এই চাল সাধারণ চালের মতোই দেখতে।
দেশে অপুষ্টি এবং রক্তাল্পতার মোকাবিলায় এবং পুষ্টি সুরক্ষা বৃদ্ধির স্বার্থে পুষ্টিকর এই চাল একদিকে যেমন সাশ্রয়কারী, তার পাশাপাশি অল্প সময়ের মধ্যে খাবারে ভিটামিন এবং খনিজের পরিমান বাড়াতে সাহায্য করে। বিশ্বের বিভিন্ন প্রান্তেই এই চাল ব্যবহার করা হচ্ছে।
PG/AB /NS
(Visitor Counter : 186
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রকের জুম মিটিং প্লাটফর্মের নিরাপত্তা সংক্রান্ত পরামর্শ
নতুন দিল্লি, ১৬ এপ্রিল, ২০২০
কেন্দ্রীয় স্বরাষ্ট্র মন্ত্রকের অধীনস্থ সংস্থা দ্য সাইবার কো-অডিনেশন সেন্টার  জুম মিটিং প্লাটফর্ম ব্যবহারের ক্ষেত্রে নিরাপত্তা জনিত পরামর্শ জারি করেছে। এই পরামর্শে বলা হয়েছে, সরকারী আধিকারিকরা যেন সরকারী কাজে এই প্লাটর্ফম ব্যবহার না করেন।
দ্য ইন্ডিয়ান কম্পিউটার ইমার্জেন্সি রেসপন্স টিম  এর আগে এক নির্দেশিকায় জানিয়েছিল, জুম, নিরাপদ প্লাটফর্ম নয়। এই নির্দেশিকায় বলা হয়েছে, যে কেউ ব্যক্তিগতভাবে নিজের নিরাপত্তা বজায় রেখে এটি ব্যবহার করতে পারেন। এই নির্দেশিকার মূল উদ্দেশ হল, জুম কনফারেন্স রুমে অবৈধভাবে ঢুকে পড়ে কেউ যাতে সেই তথ্যের অপব্যবহার করার সুযোগ না পায়।
এই নির্দেশিকাটি দেখার জন্য নীচের লিঙ্কটি ক্লিক করুন।
https://static.pib.gov.in/WriteReadData/userfiles/comprehensive-advisory-Zoom-%20meeting%20platfom-20200412-.pdf
(CG/CB
তথ্যওসম্প্রচারমন্ত্রক
গ্রামীণ সাংবাদিকতা বিষয়ে পিআইবি-র কর্মশালা
নামচি , ০৭ ডিসেম্বর, ২০১৮
সিকিমের নামচি-তে আজ ‘বার্তালাপ’ শীর্ষক এক গণমাধ্যম কর্মশালার আয়োজন করা হয়। দক্ষিণ, পশ্চিম এবং পূর্ব সিকিমের কিছু অংশে কর্মরত সংবাদ কর্মীরা, চিত্র ও ভিডিও সাংবাদিক এবং সোশ্যাল মিডিয়ায় ব্লগাররা এই কর্মশালায় অংশ নিয়েছেন। নামচি নগর নিগমের চেয়ারম্যান শ্রী উদয় চন্দ্র রাই অনুষ্ঠানে প্রধান অতিথি হিসাবে উপস্থিত ছিলেন। সিকিম প্রেস ক্লাবের সভাপতি শ্রী জোসেফ লেপচা উপস্থিত ছিলেন বিশেষ অতিথি হিসাবে।
গ্যাংটকের প্রেস ইনফরমেশন ব্যুরো-র পক্ষ থেকে সিকিমের গ্রামাঞ্চলে কর্মরত সাংবাদিকদের জন্য এই কর্মশালার আয়োজন করা হয়। নামচির সাউথ ডিস্ট্রিক্ট অফিসার্স ক্লাবে এই কর্মশালা হয়।
অনুষ্ঠানে প্রধানমন্ত্রী ফসল বিমা যোজনা সহ কেন্দ্রীয় সরকারের গুরুত্বপূর্ণ কর্মসূচিগুলির বিষয়ে এই অনুষ্ঠানে আলোচনা করা হয়। নাবার্ডের জেলা বিকাশ ম্যানেজার শ্রী টেম্পা চোডা ভুটিয়া কেন্দ্রীয় সরকারের এইসব প্রকল্পগুলির রূপায়ণ বিষয়ে সাংবাদিকদের অবহিত করেন। সিকিম প্রেস ক্লাবের সভাপতি শ্রী জোসেফ লেপচা সাংবাদিক ও গণমাধ্যম সংগঠনগুলির বিশ্বাসযোগ্যতা প্রতিষ্ঠার ওপর জোর দেন।
পিআইবি-র আধিকারিক শ্রীমতী শিখা বরাইলি, সোশ্যাল মিডিয়া কিভাবে বিভিন্ন ধরণের সরকারি কর্মসূচি ও নীতির প্রচারের ক্ষেত্রে গুরুত্বপূর্ণ ভূমিকা নিচ্ছে, সে বিষয়ে বক্তব্য পেশ করেন।
CC/PB/SB
(Visitor Counter : 69
প্রধানমন্ত্রীরদপ্তর
বিশুদ্ধ ও নিরন্তর জ্বালানির অনুসন্ধান প্রচেষ্টায় বিশ্ব জৈব-জ্বালানি ক্ষেত্রে সমঝোতা এক ঐতিহাসিক মুহূর্তবিশেষ : প্রধানমন্ত্রী শ্রী নরেন্দ্র মোদী
নয়াদিল্লি, ৯ সেপ্টেম্বর, ২০২৩
বিশ্ব জৈব-জ্বালানি সমঝোতা ক্ষেত্রে জি-২০-র যে সমস্ত সদস্য রাষ্ট্র জোটবদ্ধভাবে তাদের অংশগ্রহণের কথা ঘোষণা করেছে, তাদের ধন্যবাদ জানিয়েছেন ভারতের প্রধানমন্ত্রী তথা জি-২০-র বর্তমান সভাপতি শ্রী নরেন্দ্র মোদী। তাঁর মতে, বিশ্ব জৈব-জ্বালানি সমঝোতার সূচনা নিরন্তর ও বিশুদ্ধ জ্বালানি অনুসন্ধানের ক্ষেত্রে এক ঐতিহাসিক মুহূর্তবিশেষ ।
এ প্রসঙ্গে কেন্দ্রীয় পেট্রোলিয়াম ও জ্বালানি দপ্তরের কেন্দ্রীয় মন্ত্রী শ্রী হরদীপ পুরীর ট্যুইটারের একটি পোস্ট তুলে ধরে শ্রী মোদী বলেছেন :
“বিশ্ব জৈব-জ্বালানির ক্ষেত্রে সমঝোতা হল আমাদের নিরন্তর ও বিশুদ্ধ জ্বালানি অনুসন্ধানের ক্ষেত্রে এক বিশেষ ঐতিহাসিক মুহূর্ত।
সংশ্লিষ্ট সকল সদস্য রাষ্ট্রকে এই সমঝোতা ক্ষেত্রে জোটবদ্ধভাবে অংশগ্রহণের জন্য আমি ধন্যবাদ জানাই।”
AC/SKD/DM
(
রাষ্ট্রপতিরসচিবালয়
চৈত্র শুক্ল, উগাদি, গুড়ি পডওয়া, চেতি চাঁদ, নবরেহ, সজিবু চেরাওবা’র প্রাক্কালে রাষ্ট্রপতির শুভেচ্ছা
নতুন দিল্লি, ০১ এপ্রিল, ২০২২
রাষ্ট্রপতি শ্রী রামনাথ কোবিন্দ চৈত্র শুক্ল, উগাদি, গুড়ি পডওয়া, চেতি চাঁদ, নবরেহ, সজিবু চেরাওবা’র প্রাক্কালে দেশবাসীকে শুভেচ্ছা জানিয়েছেন।
এক বার্তায় রাষ্ট্রপতি বলেছেন, “আমি চৈত্র শুক্ল, উগাদি, গুড়ি পডওয়া, চেতি চাঁদ, নবরেহ, সজিবু চেরাওবা উৎসব উপলক্ষে সমস্ত দেশবাসীকে আমার শুভেচ্ছা ও শুভকামনা জানাই।
বসন্তকে স্বাগত জানাতে এবং ভারতীয় নববর্ষের সূচনার জন্য দেশজুড়ে বিভিন্ন ভাবে উদযাপিত এই উৎসব আমাদের সাংস্কৃতিক ও সামাজিক ঐক্যের বন্ধনকে দৃঢ় করে। আনন্দের উৎসব আমাদের সমাজে সম্প্রীতি ও ভ্রাতৃত্বের চেতনাকে শক্তিশালী করে।
এই উৎসব প্রত্যেকের জীবনে ভালোবাসা ও সৌহার্দ্যে ভরিয়ে তুলুক এবং আমরা সবাই মিলে এই নতুন বছরে নতুন উদ্যমে দেশ গঠনে অবদান রাখি”।
CG/SS/SKD/
(Visitor Counter : 71
যোগাযোগওতথ্যপ্রযুক্তিমন্ত্রক
আগামী ২০২২ সালের মধ্যে সব গ্রামে ব্রডব্যান্ড পরিষেবা পৌঁছে দিতে কেন্দ্রীয় মন্ত্রী শ্রী রবি শঙ্কর প্রসাদ জাতীয় ব্রডব্যান্ড মিশনের সূচনা করলেন
নয়াদিল্লি, ১৮ ডিসেম্বর, ২০১৯
দেশজুড়ে ডিজিটাল যোগাযোগ ব্যবস্হার পরিকাঠামো দ্রুত গড়ে তোলার লক্ষ্যে এবং জনগণের সকল চাহিদা মেটাতে যোগাযোগ, আইন, বিচার এবং বৈদ্যুতিন ও তথ্যপ্রযুক্তি মন্ত্রী শ্রী রবি শঙ্কর প্রসাদ মঙ্গলবার জাতীয় ব্রডব্যান্ড মিশনের সূচনা করেছেন। অনুষ্ঠানে দপ্তরের প্রতিমন্ত্রী শ্রী সঞ্জয় শামরাও ধোত্রে, টেলিকম দপ্তরের সচিব শ্রী অংশু প্রসাদ সহ উচ্চপদস্হ আধিকারিকরা উপস্হিত ছিলেন। শ্রী রবি শঙ্কর প্রসাদ এই উপলক্ষ্যে এনবিএম-এর লোগো এবং একটি পুস্তিকা প্রকাশ করেন।
ডিজিটাল যোগাযোগ ব্যবস্হার পরিকাঠামো দ্রুত গড়ে তুলতে, ডিজিটাল পরিষেবাকে সকলের আয়ত্বে আনতে এনবিএম কাজ করবে। ২০২২ সালের মধ্যে দেশের সমস্ত গ্রামে ব্রডব্যান্ড পরিষেবা পৌঁছানোর বিষয়টি নিশ্চিত করতে এই সংস্হা উদ্যোগী হবে। বিশেষ করে গ্রামীণ ও প্রত্যন্ত অঞ্চলে যেন ব্রডব্যান্ড পরিষেবা সহজেই পাওয়া যায় সেই উদ্দেশ্যে ৩০ লক্ষ কিলোমিটার দীর্ঘ অপটিক্যাল ফাইবার কেবল বসানো হবে। ২০২৪ সালের মধ্যে হাজার পিছু জনসংখ্যায় ০.৪২-এর বদলে একটি করে টাওয়ার বসানোর উদ্যোগ নেওয়া হয়েছে। দেশজুড়ে মোবাইল ও ইন্টারনেট পরিষেবার মানোন্নয়নের জন্য এই সংস্হা কাজ করবে। ডিজিটাল যোগাযোগ ব্যবস্হার পরিকাঠামো নির্ধারণ করতে একটি ব্রডব্যান্ড প্রস্তুতিসূচক  গড়ে তোলা হবে। এই প্রকল্পে ৭ লক্ষ কোটি মার্কিন ডলারের সমতুল অর্থ বিনিয়োগ করা হবে। এরমধ্যে রয়েছে ইউনিভার্সাল সার্ভিস অবলিগেশন ফান্ডের ৭০ হাজার কোটি টাকা। প্রকল্পটিতে বিনিয়োগের জন্য অর্থমন্ত্রক সহ সংশ্লিষ্ট সব মন্ত্রক, দপ্তর এবং এজেন্সি একযোগে কাজ করবে।
CG/CB/NS
(Visitor Counter : 164
প্রধানমন্ত্রীরদপ্তর
কমনওয়েলথ ক্রীড়া প্রতিযোগিতায় কুস্তিতে ৫৭ কেজি বিভাগে রৌপ্য পদক জয়ী অংশু মালিককে প্রধানমন্ত্রীর অভিনন্দন
নয়াদিল্লি, ০৫ অগাস্ট, ২০২২
প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ ক্রীড়া প্রতিযোগিতায় কুস্তিতে ৫৭ কেজি বিভাগে রৌপ্য পদক জয়ী অংশু মালিককে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “জন্মদিনে কুস্তিতে রৌপ্য পদক জয়ের জন্য অংশু মালিককে অভিনন্দন। তাঁর সফল ক্রীড়া জীবন কামনা করি। খেলাধূলার প্রতি তাঁর উৎসাহ ভবিষ্যৎ প্রজন্মকে উৎসাহিত করবে”।
PG/CB/SB
(
প্রধানমন্ত্রীরদপ্তর
মার্কিন চিন্তাবিদ ও কৌশল প্রণয়নকারীদের সঙ্গে প্রধানমন্ত্রীর বৈঠক
নতুন দিল্লি ২১শে জুন, ২০২৩
প্রধানমন্ত্রী শ্রী নরেন্দ্র মোদী আজ মার্কিন যুক্তরাষ্ট্রের নিউইয়র্কে বিভিন্ন অগ্রণী মার্কিন চিন্তাবিদ ও কৌশল প্রণয়নকারীর সঙ্গে বৈঠক করেছেন।
তাদের মধ্যে নানা উন্নয়নমূলক ও ভূ-রাজনৈতিক বিষয় নিয়ে আলোচনা হয়েছে।
অমৃতকালের এই সময়ে, যখন ভারতজুড়ে রূপান্তর প্রক্রিয়ার সূচনা হয়েছে, তখন প্রধানমন্ত্রী তাঁদের আরও বেশি করে ভারতে আসার এবং ভারত নিয়ে ভাবনা-চিন্তা করার আমন্ত্রণ জানিয়েছেন।
যেসব চিন্তাবিদের সঙ্গে প্রধানমন্ত্রীর আলোচনা হয়েছে, তাঁদের মধ্যে রয়েছেন :নিউইয়র্কের কাউন্সিল অফ ফরেন রিলেশনস 
-এর ভাবী সভাপতি ও ফেলো মাইকেল ফ্রম্যান
• নিউইয়র্কের এশিয়া সোসাইটি পলিসি ইন্সটিটিউটের আন্তর্জাতিক সুরক্ষা ও কূটনীতি সংক্রান্ত সহ সভাপতি ড্যানিয়েল রাসেল
• বোস্টনের নর্থ ইস্টার্ন ইউনিভার্সিটির রাষ্ট্রবিজ্ঞানের সহযোগী অধ্যাপক ডক্টর ম্যাক্স আব্রাহামস
• ওয়াশিংটনের হেরিটেজ ফাউন্ডেশনের এশিয়ান স্টাডিস সেন্টারের অধিকর্তা জেফ এম স্মিথ
• ওয়াশিংটনের ‘দ্য ম্যারাথন ইনিশিয়েটিভ’ –এর সহ প্রতিষ্ঠাতা এলব্রিজ কোলবি
• টেক্সাসের ইন্দাস ইন্টারন্যাশনাল ফাউন্ডেশনের প্রতিষ্ঠাতা সদস্য এবং ভারত-মার্কিন বিষয় সংক্রান্ত অধিকর্তা গুরু সোলে।
CG /SD/AG …
(
প্রতিরক্ষামন্ত্রক
বালাকোট বিমান আক্রমণ সীমান্ত পারের জঙ্গি কার্যকলাপের বিরুদ্ধে কড়া বার্তা : প্রতিরক্ষা মন্ত্রী শ্রী রাজনাথ সিং
নয়াদিল্লি, ২৮ ফেব্রুয়ারি, ২০২০
২০১৬-র সার্জিক্যাল স্ট্রাইক এবং ২০১৯-এর বালাকোটে বিমান আক্রমণ শুধুমাত্র সামরিক প্রত্যাঘাত কিছু পদক্ষেপের মধ্যেই সীমাবদ্ধ নয়, বরং সেগুলি সীমান্তের ওপার থেকে জঙ্গি কার্যকলাপে মদত দেওয়ার বিরুদ্ধে একটি কড়া বার্তা। বালাকোটে বিমান আক্রমণের প্রথম বার্ষিকী উপলক্ষে সেন্টার ফর এয়ার পাওয়ার স্টাডিজ আয়োজিত এক আলোচনাচক্রে প্রতিরক্ষা মন্ত্রী শ্রী রাজনাথ সিং আজ নতুন দিল্লিতে এই মন্তব্য করেন।
দেশের সেবায় সশস্ত্র বাহিনীর জওয়ানদের আত্মত্যাগ এবং পুলওয়ামা হামলায় শহীদদের প্রতি শ্রদ্ধা প্রদর্শনের প্রসঙ্গ উল্লেখ করে তিনি বলেন, জাতি তাঁদের সব সময় স্মরণে রাখবে। প্রতিরক্ষা মন্ত্রী বলেন, সারা বিশ্ব সন্ত্রাসবাদের বিরুদ্ধে একযোগে লড়াই চালাচ্ছে এবং ভারত বিশ্ব শান্তির জন্য পাকিস্তানের মতো দেশগুলির বিরুদ্ধে বৃহৎ ক্ষমতাশালী রাষ্ট্রগুলির সমর্থন পাচ্ছে।
শ্রী সিং বলেন, কূটনীতি ও আর্থিক দিকে পাকিস্তানের ওপর আন্তর্জাতিক চাপের ফল দেখা যাচ্ছে। তিনি বলেন, পাকিস্তানকে যদি জঙ্গিদের স্বর্গরাজ্যের বিষয়ে প্রকাশ্যে দায়ী করা না হত তাহলে দেশটি জঙ্গিদের মদত দেওয়া অব্যাহত রাখত। মন্ত্রী বলেন, হাফিজ সঈদের মতো জঙ্গিরা পাকিস্তানে ভিআইপিদের মর্যাদা পেয়ে আসছিল। এখন তাদের কারাগারে পাঠানো হয়েছে। কিন্তু, জঙ্গিবাদের বিরুদ্ধে এই ব্যবস্থা গ্রহণই যথেষ্ট নয়। বিগত কয়েক বছর ধরে নিরাপত্তা পরিস্থিতির পরিবর্তন হচ্ছে এবং সীমান্তের ওপার থেকে জঙ্গিদের মদত দিয়ে যে ছায়াযুদ্ধ চালানো হচ্ছিল, সেগুলি নিয়ন্ত্রণে আনা সম্ভব হচ্ছে।
এই অনুষ্ঠানে চিফ অফ ডিফেন্স স্টাফ জেনারেল বিপিন রাওয়াত বলেন, সম্ভাব্য হুমকির মোকাবিলায় সশস্ত্র বাহিনীর তিন শাখাকে একযোগে কাজ করতে হবে। রাজনৈতিক নেতৃবৃন্দের কঠোর সিদ্ধান্ত নেওয়ার ইচ্ছা প্রতিফলিত হয়েছে কারগিলের পর উরি এবং পুলওয়ামায় জঙ্গি হানার পরবর্তী সময়ের গৃহীত বিভিন্ন পদক্ষেপের মধ্য দিয়ে।
বায়ুসেনা প্রধান আর কে এস ভাদৌরিয়া বলেন, পাকিস্তানের মধ্যে যে সমস্ত জঙ্গি ঘাঁটিগুলি ছিল সেগুলিতে আঘাত হানার জন্য সরকার ২০১৯ সালে একটি দৃঢ় সিদ্ধান্ত গ্রহণ করেছিল। পরিস্থিতিকে দ্রুত আয়ত্তে আনার জন্য তিনি রাজনৈতিক এবং কূটনৈতিক উদ্যোগের প্রশংসা করেন।
CG/CB/DM
(Visitor Counter : 87
প্রধানমন্ত্রীরদপ্তর
আমাদের সরকার মৎস্যচাষীদের জীবনযাত্রার উন্নয়নের ওপর জোর দিয়ে এক প্রাণবন্ত মৎস্যচাষ ক্ষেত্র গড়ে তোলার লক্ষ্যে কাজ চালিয়ে যাবে : প্রধানমন্ত্রী
নতুন দিল্লি, ১০ জুন, ২০২৩
তাঁর সরকার মৎস্যচাষীদের জীবনযাত্রার উন্নয়নের ওপর জোর দিয়ে এক প্রাণবন্ত মৎস্যচাষ ক্ষেত্র গড়ে তোলার লক্ষ্যে কাজ চালিয়ে যাবে বলে প্রধানমন্ত্রী শ্রী নরেন্দ্র মোদী মন্তব্য করেছেন।
জাতীয় মৎস্যপালক দিবস উপলক্ষে পশুপালন, ডেয়ারি ও মৎস্য পালন প্রতিমন্ত্রী শ্রী পরষোত্তম রূপালার একটি ট্যুইট শেয়ার করে প্রধানমন্ত্রী তাঁর ট্যুইটে বলেছেন :
“আমাদের সরকার আরও বেশি করে ঋণের সুবিধা, উন্নততর বাজারের ব্যবস্থা প্রভৃতির মাধ্যমে মৎস্যজীবীদের জীবনযাত্রার উন্নয়নের ওপর জোর দিয়ে এক প্রাণবন্ত মৎস্য চাষ ক্ষেত্র গড়ে তোলার লক্ষ্যে কাজ চালিয়ে যাবে।”
রেলমন্ত্রক
‘রেল সংযোগ’ ওয়েবপোর্টালের সূচনা
নয়াদিল্লি, ১২ সেপ্টেম্বর, ২০১৮
ভারতীয় রেলের আওতায় থাকা পারিপার্শিক অবস্থায় সদর্থক প্রভাব আনতে বিভিন্ন কোম্পানির সহযোগিতা নেওয়া হচ্ছে এবং এক্ষেত্রে কোন কোন এলাকায় এই সহযোগিতার সুযোগ রয়েছে তা চিহ্নিত করা হয়েছে। এই প্রেক্ষিতে আজ রেল এবং কয়লা মন্ত্রী শ্রী পীযূষ গোয়েল www.railsahyog.in.today শীর্ষক একটি ওয়েব পোর্টালের সূচনা করেন। এই ওয়েব পোর্টালটি কর্পোরেট এবং রাষ্ট্রায়ত্ত সংস্থাগুলির ক্ষেত্রে একটি মঞ্চ তৈরি করে দেবে, যাতে বাণিজ্য সংস্থাগুলির সামাজিক দায়িত্বমূলক তহবিলের মাধ্যমে রেল স্টেশনে বা রেল স্টেশনের কাছাকাছি এলাকায় সুযোগ-সুবিধা তৈরি করে দেওয়া যায়। এই উপলক্ষে রেল পর্ষদের চেয়ারম্যান শ্রী অশ্বিনী লোহানি সহ রেল পর্ষদের অন্যান্য সদস্য, কয়লা মন্ত্রকের সচিব ডঃ ইন্দরজিৎ সিং এবং দুই মন্ত্রকের অন্যান্য আধিকারিকরা উপস্থিত ছিলেন।
বাণিজ্যিক সংস্থাগুলি তাদের আবেদন নথিভুক্ত করার মাধ্যমে এ বিষয়ে অংশগ্রহণ করার ইচ্ছা পোর্টালে প্রকাশ করতে পারবে। রেলের আধিকারিকরা সেই আবেদন সম্পর্কে প্রক্রিয়া চালাবেন। আগে যে আবেদন করবে তাঁর আবেদন গ্রাহ্য করা হবে এবং এভাবে সব আবেদনগুলিকে নিয়ে রাইটস্ রেলটেলের মতো প্রাথমিক তালিকা তৈরি করে নির্বাচিত আবেদনকারীদের রেলে বা মনোনীত সংস্থায় অর্থ গচ্ছিত রাখার জন্য জানানো হবে। মনোনীত সংস্থা এরপর কাজটির সমাধা করবে।
অনুষ্ঠানে ভাষণ প্রসঙ্গে শ্রী গোয়েল বলেন, ‘রেল সহযোগ’ পোর্টালটি সময় পরিবর্তনের একটি দৃষ্টান্ত। এই পোর্টালের বৈশিষ্ট্য হ’ল এর সরলতা এবং স্বচ্ছতা। এই পোর্টাল শিল্পসমূহ বা বাণিজ্যিক সংস্থাগুলিকে রেলের সঙ্গে একযোগে কাজ করার সুযোগ করে দেবে। এই পোর্টাল যাত্রীদের জন্য শুধু উপকারী হবে না, রেলের আশেপাশের এলাকাও এর দ্বারা উপকৃত হবে। মন্ত্রী আরও বলেন, এই পোর্টালটি ব্যক্তিবিশেষ এবং সরকারি এবং বেসরকারি সংস্থাগুলির সামনে সিএসআর কাজকর্মেন অবদান রাখার মঞ্চ তৈরি করে দেবে।
২
প্রসঙ্গত, সিএসআর-এর মাধ্যমে যেসব কাজকর্মে অর্থ দেওয়া হবে, তার মধ্যে রয়েছে – স্টেশন চত্বরে শৌচালয় নির্মাণ। স্বল্পমূল্যে স্যানিটারি প্যাড ভেন্ডিং যন্ত্র সেখানে থাকবে। পুরুষদের শৌচালয়ে থাকবে কন্ডোম ভেন্ডিং যন্ত্রও। এর জন্য প্রায় ২২ লক্ষ টাকা থেকে ৩০ লক্ষ টাকা খরচ হবে।
এছাড়া, স্টেশনগুলিতে বিনামূল্যে ওয়াইফাই-এর ব্যবস্থা থাকবে। এর জন্য স্টেশন প্রতি খরচ পড়বে ১০.৩০ লক্ষ টাকা থেকে ১২.৩০ লক্ষ টাকার মধ্যে।
পাশাপাশি, স্টেশনের প্ল্যাটফর্মগুলিতে বেঞ্চ লাগানো হবে প্রবীণ নাগরিক ও প্রতিবন্ধীদের জন্য। এর জন্য সেট প্রতি খরচ পড়বে ১৭,৫০০ টাকা থেকে ৪৭,৫০০ টাকার মধ্যে।
এছাড়া, থাকবে পৃথক পৃথক ডাস্টবিন স্টেশন এবং প্ল্যাটফর্মে। এর জন্য সেট প্রতি খরচ পড়বে ৪,৫০০ টাকা।
CG/SSS/SB…
(Visitor Counter : 61
তথ্যওসম্প্রচারমন্ত্রক
কান চলচ্চিত্র উৎসবে প্রদর্শিত চলচ্চিত্রের তালিকা
নয়াদিল্লি, ১২ মে, ২০২২
কেন্দ্রীয় তথ্য ও সম্প্রচার মন্ত্রক আজ কান চলচ্চিত্র উৎসবের প্রদর্শিত চলচ্চিত্রের তালিকা প্রকাশ করেছে। এই তালিকায় শ্রী আর মাধবন অভিনীত ও শ্রী মাধবন পরিচালিত রকেট্রি’র ওয়ার্ল্ড প্রিমিয়ারের চলচ্চিত্রটি রয়েছে। রকেট্রি – দ্য নামবি এফেক্ট চলচ্চিত্রটি প্যালাইস কে-তে প্রদর্শিত হবে। অন্য চলচ্চিত্রগুলি অলিম্পিয়া থিয়েটয়ারে প্রদর্শিত হবে। এই ৭৫তম চলচ্চিত্র উৎসবে -
শ্রী আর মাধবন পরিচালিত ও প্রযোজিত হিন্দি, ইংরাজী ও তামিল ভাষার চলচ্চিত্র ‘রকেট্রি দ্য নামবি এফেক্ট’; শ্রী নিখিল মহাজন পরিচালিত ও ব্লু ড্রপ ফিল্মস্ প্রাইভেট লিমিটেড প্রযোজিত মারাঠী ভাষার চলচ্চিত্র ‘গোদাবরী’; শ্রী শঙ্কর শ্রীকুমার পরিচালিত ও ছোটি ফিল্ম প্রোডাকশনস্ প্রযোজিত হিন্দি চলচ্চিত্র ‘আলফা বিটা গামা’; শ্রী বিশ্বজিৎ বোরা পরিচালিত ও কোয়াটারমুন প্রোডাকশন প্রযোজিত চলচ্চিত্র ‘বুম্বা রাইড’; শ্রী অচল মিশ্র পরিচালিত ও অচলচিত্র প্রযোজিত হিন্দি ও মারাঠী ভাষার চলচ্চিত্র ‘ধুইন’ এবং শ্রী জয়রাজ পরিচালিত ও নবনীত ফিল্মস্ প্রযোজিত মালায়লম চলচ্চিত্র ‘ট্রি ফুল অফ প্যারটস্’ প্রদর্শিত হবে।
CB/SS/SB
(
প্রধানমন্ত্রীরদপ্তর
সরকার গঠনের জন্য বেঞ্জামিন নেতানিয়াহু-কে প্রধানমন্ত্রীর অভিনন্দন
নয়াদিল্লি, ২৯ ডিসেম্বর, ২০২২
প্রধানমন্ত্রী শ্রী নরেন্দ্র মোদী সরকার গঠন ও ইজরায়েলের প্রধানমন্ত্রী হিসাবে শপথ গ্রহণের জন্য শ্রী বেঞ্জামিন নেতানিয়াহু-কে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন, “@netanyahu সরকার গঠনের জন্য আপনাকে আন্তরিক অভিনন্দন। আমাদের কৌশলগত অংশীদারিত্বকে আরও শক্তিশালী করতে আমরা একযোগে কাজ করবো, সেই আশা রাখি”।
PG/CB/SB
(
তথ্যওসম্প্রচারমন্ত্রক
সাংবাদিক কল্যাণ প্রকল্পের নির্দেশিকা পর্যালোচনা করার জন্য মন্ত্রক কমিটি গঠন করেছে
নয়াদিল্লি, ০২ সেপ্টেম্বর, ২০২১
সাংবাদিক কল্যাণ প্রকল্পের বর্তমান নির্দেশিকাগুলি খতিয়ে দেখা এবং সুপারিশের ভিত্তিতে যথাযথ পরিবর্তনের জন্য খ্যাতনামা সাংবাদিক ও প্রসার ভারতীর সদস্য শ্রী অশোক কুমার ট্যান্ডনের নেতৃত্বে ১০ সদস্যের একটি কমিটি গঠন করেছে কেন্দ্রীয় তথ্য ও সম্প্রচার মন্ত্রক। ‘কর্মরত সাংবাদিক’ – এর সংজ্ঞার বিস্তৃত সম্প্রসারণ এবং কোভিড-১৯ এর কারণে বহু সাংবাদিকের ক্ষয়ক্ষতি সহ সংবাদ মাধ্যমে ঘটে যাওয়া বেশ কয়েকটি পরিবর্তন নিয়ে পর্যালোচনা করে দেখবে এই কমিটি।
ভবিষ্যতের দৃষ্টিকোণ থেকে বর্তমানে চালু থাকা সাংবাদিক কল্যাণ যোজনার পুনর্বিবেচনা ও সাংবাদিকদের সুবিধার আওতায় নিয়ে আসার জন্য বিস্তারিত আলোচনার প্রয়োজন। পেশাগত আইন প্রণয়ন, নিরাপত্তা, স্বাস্থ্য ও কাজের পরিস্থিতি বিষয়ক বিধি ২০২০ প্রণয়নের সঙ্গে সঙ্গে কর্মরত সাংবাদিকদের সংজ্ঞার ব্যাপক সম্প্রসারণ করার উদ্যোগ নেওয়া হয়েছে, যা ঐতিহ্যগত ও ডিজিটাল উভয় সংবাদ মাধ্যম ক্ষেত্রে প্রযোজ্য হবে। এই প্রকল্পের অধীনে স্বীকৃত ও স্বীকৃত নন এমন সাংবাদিকদের কল্যাণ ও সুবিধা গ্রহণের বিষয়টি সমানভাবে বিবেচনা করা হয়েছে।
তথ্য ও সম্প্রচার মন্ত্রক সম্প্রতি কোভিড-১৯ এর কারণে দুর্ভাগ্যবশত মৃত সাংবাদিকদের পরিবারবর্গকে আর্থিক সহায়তা প্রদানের জন্য গুরুত্বপূর্ণ পদক্ষেপ গ্রহণ করেছে। এখনও পর্যন্ত ১০০টিরও বেশি ক্ষেত্রে প্রত্যেক পরিবারবর্গকে ৫ লক্ষ টাকা করে এ ধরনের সহায়তা দেওয়া হয়েছে।
এই কমিটি দু’মাসের মধ্যে প্রতিবেদন দেবে বলে মনে করা হচ্ছে। তাদের সুপারিশের ভিত্তিতে সরকার সাংবাদিকদের সুবিধার জন্য নতুন করে নির্দেশিকা প্রণয়ন করবে। শ্রী অশোক কুমার ট্যান্ডনের নেতৃত্বে গঠিত কমিটিতে রয়েছেন – প্রেস ইনফরমেশন ব্যুরোর অতিরিক্ত মহানির্দেশক শ্রীমতী কাঞ্চনা প্রসাদ, দ্য উইক – এর রেসিডেন্ট এডিটর শ্রী সচ্চিদানন্দ মূর্তি, ফ্রিল্যান্স সাংবাদিক শ্রী শেখর আইয়ার, বিজনেস লাইনের শ্রী শিশির কুমার সিনহা সহ বিশিষ্ট ব্যক্তিবর্গ।
CG/SS/SB
(Visitor Counter : 120
প্রধানমন্ত্রীরদপ্তর
ভারত ছাড়ো আন্দোলনে অংশগ্রহণকারীদের প্রধানমন্ত্রীর শ্রদ্ধার্ঘ
নতুনদিল্লি,৯ই আগস্ট, ২০২১
প্রধানমন্ত্রী শ্রী নরেন্দ্র মোদী ভারত ছাড়ো আন্দোলনে অংশগ্রহণকারীদের উদ্দেশে শ্রদ্ধা নিবেদন করেছেন । ঔপনিবেশিক শক্তির বিরুদ্ধে সংগ্রামকে শক্তিশালী করার জন্য এই আন্দোলন গুরুত্বপূর্ণ ভূমিকা নিয়েছিল।
এক ট্যুইট বার্তায় প্রধানমন্ত্রী বলেছেন;
“ ভারত ছাড়ো আন্দোলনে যারা অংশ নিয়েছিলেন, সেইসব মহান ব্যক্তিত্বদের শ্রদ্ধা জানাই। ঔপনিবেশিক শক্তির বিরুদ্ধে সংগ্রামকে শক্তিশালী করার জন্য এই আন্দোলন গুরুত্বপূর্ণ ভূমিকা নিয়েছিল। মহাত্মা গান্ধীর অনুপ্রেরণায় ভারত ছাড়ো আন্দোলনের ঢেউ সারা ভারত জুড়ে ছড়িয়ে পড়েছিল এবং আমাদের দেশের যুব শক্তিকে তা উদ্বুদ্ধ করেছিল।“
(CG/CB/